《偈颂一百三十六首》
宋代·释惟一

偏中正，正中偏。
正偏不及处，别是一壶天。
水澄澄，风细细，
云澹澹，月娟娟。
金针兮纤纤，玉线兮绵绵。
以此续洞脉於既是微，以此大丹霞之正传。
作兴太白，特游戏之余焉。
今不在后，昔不在前。
光明藏中，初无间然，
一杯粗茗一炉烟。

作者简介：释惟一，法眼之孙。神宗时主嘉禾天宁寺（《宋诗纪事》卷九二）。